# Afrotheria

### Fra Wikipedia, den frie encyklopedi

Afrotheria
En springspissmus eller snabelrotte (Macroscelides proboscideus)
Vitenskapelig(e) navn: | Afrotheria
Norsk(e) navn: | —
Hører til: | placentale pattedyr, pattedyr, virveldyr
Antall arter: | 80
Habitat: | terrestrisk, limnisk og marint
Utbredelse: | Afrika, India, Sydøst-Asia, Mellomamerika og tropiske hav
Delgrupper: |

- børstepinnsvin
- elefanter
- gullmoldvarper
- jordsvin
- klippegrevlinger
- sjøkyr
- springspissmus

Afrotheria betyr «afrodyr» og er en av delgruppene som pattedyrene kan inndeles i. Gruppens navn ble valgt fordi gruppens stamart levde i Afrika. De fleste av gruppens representanter finnes fremdeles der, med noen unntak (indisk elefant og noen sjøkyr). Men langt fra alle afrikanske pattedyr hører til Afrotheria.

Afrotheria består av ikke veldig mange arter (80 stk.), men disse er forbausende uensartet: børstepinnsvin, elefanter, gullmoldvarper, jordsvin, klippegrevlinger, sjøkyr og springspissmus. At Afrotheria utgjør en naturlig gruppe, ble oppdaget så sent som i 1999 på grunnlag av genetiske slektskapsanalyser. Inntil da hadde systematikere for eksempel plassert elefanter i «nærheten» av upartåede hovdyr, og gullmoldvarper blant insekteterne. I årene som har gått siden gruppen ble oppdaget, har den blitt bekreftet i flere analyser, som også har tatt høyde for artenes morfologiske trekk.

Slektskapsforholdene innen Afrotheria er fremdeles ikke helt klarlagt. Det eneste som er forholdsvis sikkert, er at elefanter, klippegrevlinger og sjøkyr tilsammen danner en naturlig gruppe (Paenungulata). Sannsynligvis kan også børstepinnsvin og gullmoldvarper sammenfattes som afrikanske insektetere (Afrosoricida).

Hentet fra «http://no.wikipedia.org../../../a/f/r/Afrotheria.html»

Kategori: Pattedyr

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Nederlands
- Русский